Ka Moolelo o Moikeha. 



MOKUNA I. 



UA OLELO niii ia i loko o ka moolelo o Moikeha, no Tahiti mai o Moikeha no 

 ka aina i oleloia o Moaulanuiakea, a he alii niii oia no Tahiti, a ua hoao oia me 



Kapo, a ua hanau he keiki na laua, a kapa aku la i ka inoa o ka lana keiki o 

 Laamaikahiki. Aka, i ka manawa i hiki aku ai o Olopana me kana wahine me Luukia 

 i Tahiti mai Hawaii aku nei, i ka manawa i makemake ai o Moikeha ia Luukia, nolaila 

 lawe ae la o Moikeha i wahine moekolohe nana. Aka, aole i manao ino o Olopana no 

 ia hana ana, a he like wale no ka manao o Olopana me kana punalua Moikeha. 



Mahope iho oia manawa, lilo ae la o Olopana i kuhina nui nona ma na aina apau 

 o Tahiti. I kekahi manawa, hiki ae la ke kuko ino ia Mua no Luukia, no ka mea, ua 

 ake nui o Mua e launa haumia aku me Luukia, aka, aole nae he manawa e hui ai laua. 

 A no ka lilo man ana o Luukia i ke alii ia Moikeha, nolaila, imihala ae la o Mua i mea 

 e kaawale ai o Luukia mai a Moikeha aku. 



I kekahi manawa, he alii puni lealea o Moikeha, hele aku la oia maloko o na aha 

 lealea pahee, olohu, a me kekahi mau lealea e ae. A i ke anaina lealea e akoakoa ana 

 ma ka aha, he mea mau, o ka mea i oi ke akaniai ma ka pahee, oia ka mea e uwa nui 

 ai ka aha. I ke anaina lealea e uwauwa ana, ua hiki aku nae ia leo uwa i ko Luukia 

 mau pepeiao. 



A i mea e ko ai ko Mua manao ino no Moikeha, nolaila hele aku la o IMua, a i 

 mua o Luukia, olelo aku, me ka ninau aku nae: "E Luukia, ua lohe ae nei anei oe i 

 keia leo uwa o ka aha lealea a ke alii?" (Moikeha). I mai o Luukia: "Ae, ua lohe 

 aku nei wau." I hou aku o Mua ia Luukia: "He pono auanei kahi oia uwa a oukou e 

 lohe ae la; aole. E olelo hoohilahila ana o Moikeha ia oe no ko wahi huna; aole paha 

 kela piha uwa a ke alii he pono." 



A no keia mea, lilo iho la keia olelo hoopunipuni a Mua i mea oiaio ia Luukia. 

 Nolaila, kupu ae la ka manao huhu o Luukia, aole e launa hou me Moikeha, aole hoi 

 e haawi aku i kona wahi huna ia ia e like me mamua. Ia manawa, kauoha ae la o 

 Luukia i kona mau kahu, e huna loa ia kona wahi huna. A no ia manaopaa o Luukia, 

 hoaha ia iho la o Luukia i ke kaula mai ka puhaka a hiki i na kumu uha, hunaia ka 

 piko o ke kaula. Oia ka mea i kapaia ai ka aha o ka huewai, a me ka aha o na waa, 



Memoirs B. P. B. Museum, Vol. IV.— S. ( 113 ) 



